Tost goude , dre hanterouriezh e vreur yaouank Olier Vallée , e kejas gant Frañsez Jaffrennou , an drouiz - meur da zont . O daou e oant skolidi e Sant - Charlez Sant - Brieg . Kontañ a reas Jaffrennou , en e eñvorennoù , e emweladenn gentañ gant Vallée : ha me d ' ar red , ha kavout er parlouer un den gant un dremm plijus - kenañ , daoulagad glas dezhañ ' drek e lunededoù alaouret , ur barv kistin oc ' h ober tro e javedoù ; e benn a oa dija un tammig moal , hag e gein un tammig kromm , mes tres ur paotr kalet ha kreñv a oa war an aotrou am galve er parlouer .